เรื่องร้องเรียน (ร้องเรียน,กีดขวาง,สะพาน,ป้าย,เสียงรบกวน,ถนน) วันที่ 2023-01-23 03:06:06 — แขวงรองเมือง เขตปทุมวัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650057826 

ขอให้จัดสรรเจ้าหน้าที่ดำเนินการตรวจสอบ การขออนุญาตแสดงดนตรี(ลักษณะคล้ายการแสดงดนตรีเปิดหมวก) เพื่อหารายได้ในพื้นที่สาธารณะ และกีดขวางทางเดินสัญจร บริเวณเชิงสะพานทางขึ้นบันไดเลื่อนของรถไฟฟ้าบีทีเอสสยามสแควร์ เขตปทุมวัน จุดสังเกต อยู่บริเวณฝั่งทางด้านโรงภาพยนตร์ลิโด้ สะพานลอยทางขึ้นจะอยู่บริเวณด้านหน้าปากทางเข้าโรงภาพยนตร์สกาล่าเดิม ใกล้กับป้ายหยุดรถโดยสารประจำทาง เนื่องจากผู้ร้องพบเห็นเหตุการณ์ในช่วงก่อนเทศกาลสงกรานต์ (ไม่ระบุวันที่เดือนปี) โดยผู้ร้องได้ไปใช้บริการเพื่อขึ้นรถไฟฟ้าที่สถานีสยามฯ ซึ่งได้พบบุคคลเพศหญิง (ไม่ทราบชื่อ นามสกุล) ลักษณะสูงอายุ อายุประมาณ 70-80 ปี มายืนหารายได้โดยการเล่นไวโอลิน หรือ สีซอ (ไม่ทราบข้อมูลเครื่องดนตรีที่แน่ชัด) และ อีก 1 คน (ไม่ทราบชื่อ นามสกุล) เป็นเพศชาย วัยรุ่น (เพียงกล่าวถึงเท่านั้น) แต่งชุดนักเรียน ยืนจำหน่ายเมี่ยงคำอยู่ข้างกัน ประกอบกับทราบจากผู้ที่รู้จักกับผู้ร้องว่า บุคคลเพศหญิงคนดังกล่าว มีลักษณะเป็นคนปากร้าย เสียงดัง จึงไม่อยากให้ผู้ร้องเข้าไปยุ่งเกี่ยวด้วย โดยในวันที่ผู้ร้องพบเห็น ได้เกิดเหตุการณ์ที่บุคคลเพศหญิงคนดังกล่าว มีปากเสียงทะเลาะเบาะแว้งกับประชาชนที่เข็นกระเป๋าเดินผ่านมากระทบโดนโต๊ะที่มีการวางป้าย ขนาดกว้าง 50 เซนติเมตร สูง 100 เซนติเมตร ของตนเอง โดยในป้ายจะระบุข้อความเกี่ยวข้องกับสามีทีเสียชีวิตเป็นผู้ที่เดิมเคยแสดงดนตรีมาก่อน และเอกสารที่แสดงว่าเป็นตนเองเป็นผู้มีความสามารถทางด้านดนตรี (ระบุตามที่ผู้ร้องแจ้ง) แต่ในเหตุการณ์ที่มีปากเสียงฯ บุคคลเพศชายที่จำหน่ายเมี่ยงคำก็ได้มาห้ามปรามไว้ จึงประสงค์ให้จัดสรรเจ้าหน้าที่ตรวจสอบการขออนุญาตแสดงดนตรีดังกล่าว เพราะเห็นว่าเป็นพฤติกรรมที่ไม่มีความเหมาะสมและกีดขวางการสัญจร เพื่ออำนวยความสะดวกให้แก่ประชาชนที่ต้องใช้ถนนบริเวณดังกล่าวในการสัญจรผ่าน  ประกอบกับหลังจากที่ผู้ร้องมีการแจ้งเรื่องร้องเรียนไว้ ได้รับทราบรายงานผลการปฏิบัติงาน ตามเลขที่รับแจ้ง 46398/65 สำนักงานเขตปทุมวัน โดยฝ่ายเทศกิจ ชุดสายตรวจ 253 ได้ดำเนินการเปรียบเทียบปรับ น.ส. จงกล ดวงล้อมจันทร์ ตามคดีเปรียบเทียบ 2063/65 ลงวันที่ 21 เมษายน 2565 จำนวนเงิน 500 เลขที่ 13 เล่มที่ 03979 ทั้งนี้จักจัดเจ้าหน้าที่ตรวจตราและกวดขันต่อไป แต่ผู้ร้องยืนยันและแจ้งเมื่อวันที่ 9 ธันวาคม 2565 ก็ยังคงพบเห็นปัญหาลักษณะเช่นเดิมอยู่ ซึ่งบุคคลเพศหญิงที่ยืนหารายได้โดยการเล่นไวโอลิน หรือ สีซอ จะมีการนำใบแสดงความสามารถมาห้อยที่คอ โดยผู้ร้องเห็นว่าบุคคลดังกล่าวไม่ได้มีความสามารถแต่อย่างใด เหตุจากมีการเปิดเพลงแล้ว ทำท่าทางในลักษณะที่เล่นไวโอลิน หรือ สีซอตามจังหวะเพลง โดยไม่ได้มีการแสดงจริง จึงประสงค์ให้จัดสรรเจ้าหน้าที่ตรวจสอบในกรณีดังกล่าวอีกครั้ง (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)

//แจ้งข้อมูลเพิ่มเติม// เมื่อวันที่ 21 มกราคม 2566 ผู้ร้องแจ้งข้อมูลเพิ่มเติมว่า เมื่อวันที่ 19 มกราคม 2566 เวลาประมาณ 15.00-19.00 น. ก็ยังคงพบเห็นปัญหาลักษณะเช่นเดิมอยู่ ซึ่งบุคคลเพศหญิงที่ยืนหารายได้โดยการเล่นไวโอลิน หรือสีซอ จะมีการนำใบแสดงความสามารถมาห้อยที่คอ โดยผู้ร้องเห็นว่าบุคคลดังกล่าวไม่ได้มีความสามารถแต่อย่างใด เหตุจากมีการเปิดเพลงแล้ว ทำท่าทางในลักษณะที่เล่นไวโอลิน หรือ สีซอตามจังหวะเพลงเท่านั้น โดยไม่ได้มีการแสดงจริง เป็นการสร้างภาพหลอกลวงประชาชน อีกทั้งยังมีการขายเมี่ยงคำ บริเวณบาทวิถีในบริเวณพื้นที่ดังกล่าวด้วย เป็นการแสดงความสามารถหรือไม่ และบุคคลดังกล่าวยังมีพฤติกรรมด่าทอประชาชนรายอื่นๆที่ผ่านไปมาด้วยถ้อยคำหยาบคาย จึงประสงค์ให้จัดสรรเจ้าหน้าที่ตรวจสอบในกรณีดังกล่าวอีกครั้ง
 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata